sunnuntai, 9 elokuun, 2020 - Meili lumivuorilla
Kaksisuuntainen kiertoliittymä
tiistai, 22 toukokuun, 2012 , kirjoittanut nomad
Eihän se tuossa kuvassa näy, mutta stupan ympäri on rakennettu liikenneympyrä eli kiertoliittymä, kuten asiaa paremmin tunteva ystäväni huomautti. Ja se on kaksisuuntainen. Minä en ainakaan ole koskaan missään muualla nähnyt kaksisuuntaista liikenneympyrää. Syykin tähän on selvä. Kiertoliittymä kierretään vastapäivään ja pyhät stupat tulee aina kiertää myötäpäivään. Onkin helppoa sanoa, onko bussikuski tiibetiläinen vai ei riippuen siitä, mihin suuntaan hän liittymän kiertää. Stupat kuten temppelitkin tulisi myös mieluusti kiertää kolme kertaa. Joskus liittymässä näkeekin autoja pyörimässä ympyrää sen kolme kertaa.
L niin kuin Liming
keskiviikko, 16 toukokuun, 2012 , kirjoittanut nomad
Liming sijaitsee 120 km Lijiangista Laojunshanin kansallispuistossa, joka nykyisin kuuluu ”Kolmen rinnakkaisen joen”-luonnonsuojelualueeseen ja on yksi UNESCOn maailmanperintökohteista. Laojunshan on Kiinan toiseksi vanhin kansallispuisto (perustettu 1970-luvulla). Limingiä ympäröivät punaiset Danxia-hiekkakivivuoret. Kuitenkaan turismi alueella ei ole kehittynyt räjähdysmäisesti vaan alueelle tulee vain satunnaisesti vierailijoita.
Suurin osa Limingin asukkaista kuuluu lisu-vähemmistöön, mutta (kuten aina) alueelta löytyy myös mm. naxeja, baita ja yitä.
Vuonna 2009 kiipeilijät löysivät Limingin ja alueelle perustetaan nyt kiipeilyreittejä.
Kiipeilystä kiinnostuneet: katsastakaapa vaikka seuraava linkki
http://cascadeclimbers.com/forum/ubbthreads.php?ubb=showflat&Number=1055362
Kategoriat: Ei kategoriaa | Avainsanat: Liming | 4 vastausta
tiistai, 15 toukokuun, 2012 , kirjoittanut nomad
Taas on koittanut visa runin aika. Viisumini vanhentuu ylihuomenna. Eli matkaan pitää lähtä jo huomenna. Ensin yöbussilla Kunmingiin ja sieltä seuraavana aamuna lento Shanzheniin. Ja ei muuta kun rajan yli Honkkareihin.
Olen ollut yhteydessä HK:laisen matkatoimiston kanssa, joka on luvannut järjestää minulle 6 kk bisness-viisumin hintaan 2 000 rempulaa. Ilman kutsuja tai lentolippuja. Tarvii vain yhden valokuvan.
Jo valmiiksi kauhistuttaa Hong Kongin kuumuus ja hintataso. Olenkin siellä vain yhden yön ja sitten kiiruusti takaisin Kiinaan. Shenzhenistä saa hienon hotellihuoneen halvemmalla kuin Honkkareista ikkunattoman luukun. Olenkin Shenzhenissä lentokenttähotellissa yhden yön ja sitten lennän takaisin.
Ja on minulla tapaaminenkin. Kaikki maanosat -blogin Anu ja Pete ovat samaan aikaan Honkkareissa, joten menemme hakemaan viisumeita yhdessä. Jos muitakin sattuu olemaan sielläpäin niin ottakaa yhteyttä!
Kategoriat: Ei kategoriaa | 7 vastausta
J niin kuin Jiabi
Jiabi on suht samanalinen pieni tiibetiläiskylä kuin Xidang. Se sijaitsee Mekongin laaksossa Xidangista etelään. Olen trekannut sinne kerran kun yritimme vaeltaa sen pyhän koran Meili-vuorten ympäri. Kun Jiabista jatkaa eteenpäin, saapuu Moon bay -rotkoon. Täällä Mekongin laakso yllättäen kapenee ja joki virtaa kahdeksan vuoren juurella tehden useita jyrkkiä mutkia. Koko tämän rotkon näkee ylhäältä tieltä ennen sinne saapumista.
Kun kävelimme rotkossa, osoitti Resika minulle joessa kelluvaa suurta, mustaa möykkyä. Kyseessä oli luultavasti ruumis, sillä täällä ruumiit joko haudataan tai keitetään jokeen.
Valitettavasti kuvaa minulla ei tästä paikasta ole enkä onnistunut löytämään netistäkään kuvan kuvaa. Saatte siis sen sijaan Kuu-mutkan Yangtsen varrella.